Suwija, I Nyoman (2012) PENDIDIKAN SANE MABASIS KARAKTER LAN BUDAYA WANGSA. Surat Kabar Bali Post.
Abstract
Sajeroning niténin pendidikan karakter miwah budaya wangsa puniki, saluir pidabdab utawi pamargi sané kalaksanayang antuk para guruné kaptiang mangda prasida ngwangun karakter siswané. Pinaka pawangun watak miwah karakter siswa, guru patut nyinahang katetuladannyané. Saluir parilaksanan guru patut karasayang pinaka conto sané jagi katinutin (ditiru) antuk para siswané. Upaminipun: (1) tatacaran guruné mabusana, (2) tatacaran guruné mabaos ri kala ngwedar pangweruhan, (3) tatacaran guruné mawirasa ring pagubugan, miwah (4) tatacarané ngiket pasametonan sareng guruné tiosan miwah ring para muridnyané. Tetujonipun, ngwangun karakter siswa mangda ka bénjang pungkur manados jadma pawangunan sané becik, sané mapuara ngwetuang SDM inggil ring ipték, saha madué karakter susila (moralitas) sané imbang ring iptéknyané. Sané pinaka uger-uger (kriteria) jadmané becik miwah wargi parajana sané utama lan inggil, kadasarin antuk nilai-nilai sosial sané akéh kalahlahin antuk budayan parajanané. Duaning asapunika, suksman pendidikan karakter miwah budaya wangsa ring widang pendidikan, inggih punika tuntunan nilai-nilai luhur ring para yowana lan anom- anomé sané madasar antuk budaya wangsa.
ban_Latn shn_Mymr ban_Latn